**Elektroenerģijas tirdzniecības līgums Nr. \_\_\_\_\_\_\_\_\_\_\_\_\_\_\_**

(Līguma projekts)

 Daugavpilī, 2023.gada \_\_\_\_.\_\_\_\_\_\_\_\_\_

**Pašvaldības akciju sabiedrība „Daugavpils siltumtīkli”**, vienotais reģistrācijas Nr. 41503002945, tās valdes locekļa \_\_\_\_\_\_\_\_\_\_\_\_\_\_\_\_ personā, kas rīkojas uz Statūtu pamata, turpmāk - LIETOTĀJS, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, vienotais reģistrācijas Nr. \_\_\_\_\_\_\_\_\_\_\_\_\_, tās valdes locekļa \_\_\_\_\_\_\_\_\_\_\_\_\_\_\_\_ personā, kas rīkojas uz \_\_\_\_\_\_\_\_\_\_\_ pamata, turpmāk – TIRGOTĀJS, abi kopā turpmāk tekstā - LĪDZĒJI, paužot savu brīvu gribu, bez spaidiem, viltus un maldiem, noslēdz šo līgumu (turpmāk - Līgums) par sekojošo:

**1. Līguma priekšmets**

1.1. TIRGOTĀJS pārdod, bet LIETOTĀJS pērk neierobežotu apjomu elektroenerģijas Līgumā noteikto elektroenerģiju patērējošo objektu vajadzībām saskaņā ar Tehnisko specifikāciju (1.pielikums) un samaksā par to. Elektroenerģijas tirdzniecība ietver rēķinu izrakstīšanu, maksājumu iekasēšanu, apstrādi, balansēšanas pakalpojumu un citas darbības, kas saistītas ar elektroenerģijas tirdzniecību. Elektroenerģijas tirdzniecība neietver elektroenerģijas pārvadi, sadali.

1.2. Elektroenerģijas tirdzniecības periods: no 2023.gada 1.augusta līdz 2024.gada 31.jūlijam vai līdz šī Līguma izbeigšanas brīdim.

**2. Elektroenerģijas cena un norēķinu kārtība**

2.1. Prognozētais elektroenerģijas apjoms un elektroenerģijas cena, par kādu Tirgotājs pārdod Lietotājam elektroenerģiju konkrētā laika zonā, ir norādīti attiecīgi Tehniskajā specifikācijā (1.pielikums) un Finanšu piedāvājumā (2.pielikums), kas ir šī Līguma neatņemamas sastāvdaļas.

2.2. Elektroenerģijas cenā ietverta balansēšanas pakalpojuma cena, rēķinu izrakstīšana, maksājumu iekasēšana, apstrāde un citas darbības, kas saistītas ar elektroenerģijas tirdzniecību, visi nodokļi, ieskaitot elektroenerģijas nodokli, un maksas, izņemot pievienotās vērtības nodokli, kas jāapmaksā saskaņā ar Latvijas Republikas spēkā esošajiem normatīvajiem aktiem.

2.3. Elektroenerģijas cena paliek nemainīga visā Līguma darbības laikā. Ja Tirgotājs var piedāvāt zemāku cenu vai Latvijas Republikas tirgū tiek pārdota elektroenerģija ar zemāku cenu, Līdzēji var vienoties par atbilstošu elektroenerģijas cenas samazināšanu.

2.4. LĪDZĒJI vienojas, ka maksa par sistēmas pakalpojumiem, palīgpakalpojumiem un obligātā iepirkuma komponentēm tiek iekļauta rēķinā par LIETOTĀJA patērēto elektroenerģiju un samaksu par minētiem pakalpojumiem LIETOTĀJS veic TIRGOTĀJAM vienlaicīgi ar apmaksu par elektroenerģiju, pamatojoties uz TIRGOTĀJA Līgumā noteiktajā kārtībā izrakstītajiem rēķiniem.

2.5. Norēķini par patērēto elektroenerģiju notiek reizi mēnesī par LIETOTĀJA faktiski patērēto elektroenerģijas apjomu atbilstoši komercuzskaites mēraparātu rādījumiem.

2.6. Tirgotājs iesniedz LIETOTĀJAM rēķinu par iepriekšējā mēnesī patērēto elektroenerģiju līdz kārtējā mēneša 10.datumam. Tirgotājs iesniedz LIETOTĀJAM rēķinu par iepriekšējā mēnesī patērēto elektroenerģiju saskaņā ar komercuzskaites mēraparātu rādījumiem, norādot maksu par katru objektu un ielu. Līdzēji vienojas, ka Tirgotājs var iesniegt LIETOTĀJAM elektroniski sagatavotu rēķinu, nosūtot to uz e-pasta adresi: dsiltumtikli@apollo.lv. Tirgotāja izrakstītajos rēķinos, kas sagatavoti elektroniski, personas paraksts tiek aizstāts ar tā elektronisko apliecinājumu (autorizāciju). Rēķins tiks uzskatīts par saņemtu nākamajā darba dienā pēc tā nosūtīšanas uz šajā punktā norādīto e-pasta adresi.

2.7. LIETOTĀJS samaksā rēķinu 20 (divdesmit) dienu laikā pēc tā izrakstīšanas. Rēķina apmaksas datums ir naudas ieskaitīšanas diena TIRGOTĀJA bankas kontā. Ja termiņš iekrīt brīvdienā, tad pēdējā samaksas diena ir nākamā darba diena. Ja Lietotājam ir parāds par patērēto elektroenerģiju, tas kārtējo maksājumu summu ieskaita kā parāda (arī līgumsoda maksājumu) atmaksu.

2.8. Gadījumā, ja LIETOTĀJS nav Līgumā noteiktajā termiņā un kārtībā paziņojis komercuzskaites mēraparātu, kuri nav pieslēgti AS „Sadales Tīkls” AEUS sistēmai, rādījumus, Tirgotājam ir tiesības izrakstīt rēķinu pēc visu iepriekšējo mēnešu vidējā mēneša patēriņa, taču ne vairāk kā pēdējo 12 (divpadsmit) mēnešu vidējo patēriņu.

**3. Tirgotāja tiesības un pienākumi**

3.1. TIRGOTĀJA pienākumi:

 3.1.1. nodrošināt LIETOTĀJAM nepārtrauktu elektroenerģijas tirdzniecību visā Līguma darbības laikā un par Līgumā noteikto cenu;

 3.1.2. izrakstīt un nosūtīt Lietotājam rēķinu par patērēto elektroenerģiju;

 3.1.3. nodrošināt nepārtrauktu operatīvās sazināšanās iespēju ar TIRGOTĀJA pārstāvi, kas ir atbildīgs par nepārtrauktas un kvalitātes prasībām atbilstošas elektroenerģijas saņemšanas nodrošināšanu;

 3.1.4. 5 (piecu) dienu laikā rakstveidā informēt Lietotāju par sava uzņēmuma juridiskā statusa, nosaukuma, adreses, u.c. rekvizītu maiņu. Šāds rakstisks paziņojums kļūst par Līguma neatņemamu sastāvdaļu.

3.2. Tirgotāja tiesības:

 3.2.1. pieprasīt no Lietotāja avansa maksājumu 1 (viena) mēneša vidējā maksājuma apmērā, ja Lietotājs ir atkārtoti kavējis maksājumus;

 3.2.2. saņemt no AS „Sadales Tīkls” AEUS sistēmas LIETOTĀJA komercuzskaites mēraparātu rādījumu datus;

3.2.3. vienpusēji izbeigt Līgumu, 10 (desmit) dienas iepriekš par to rakstiski brīdinot LIETOTĀJU, ja nav apmaksāti rēķini par iepriekšējiem 2 (diviem) mēnešiem un šāda saistību neizpilde turpinās 30 (trīsdesmit) dienas pēc tam, kad Tirgotājs par to ir rakstiski brīdinājis LIETOTĀJU;

 3.2.4. pārtraukt elektroenerģijas tirdzniecību tikai gadījumos, ja tirdzniecības pārtraukumi radušies stihiskas nelaimes vai nepārvaramas varas rezultātā vai LIETOTĀJA personāla vainas dēļ.

**4. LIETotāja tiesības un pienākumi**

4.1. LIETOTĀJA pienākumi:

 4.1.1. pilnā apjomā apmaksāt TIRGOTĀJA izrakstīto rēķinu par iepriekšējā mēnesī patērēto elektroenerģiju 20 (divdesmit) dienu laikā pēc rēķina izrakstīšanas, kas tiek izrakstīts saskaņā ar Līguma nosacījumiem;

 4.1.2. informēt Tirgotāju, ja no Tirgotāja nav savlaicīgi (līdz kārtējā mēneša 10.datumam) saņemts rēķins par iepriekšējā mēnesī patērēto elektroenerģiju;

 4.1.3. 5 (piecu) dienu laikā rakstveidā informēt Tirgotāju par juridiskā statusa, nosaukuma, adreses, u.c. rekvizītu maiņu, kā arī par īpašumā vai lietošanā esošo objektu, kuriem tiek piegādāta elektroenerģija, īpašuma vai lietošanas tiesību maiņu. Šāds rakstisks paziņojums kļūst par Līguma neatņemamu sastāvdaļu;

 4.1.4. organizēt savu elektroietaišu kvalificētu apkalpošanu un nodrošināt to tehnisko stāvokli atbilstoši elektroietaišu tehniskās ekspluatācijas un elektrodrošības noteikumu prasībām;

 4.1.5. stingri ievērot Latvijas Republikas spēkā esošajos normatīvajos aktos noteiktās prasības attiecībā uz mēraparātu verificēšanu un atbilstības novērtēšanu, kā arī mēraparātu plombu uzstādīšanu un saglabāšanu.

 4.1.6. ja LIETOTĀJS vēlas pirkt elektroenerģiju citu elektroenerģiju patērējošo objektu, kas nav norādīti Tehniskajā specifikācijā (1.pielikums), vajadzībām, LIETOTĀJS par to informē TIRGOTĀJU rakstveidā vismaz 21 (divdesmit vienu) dienu pirms attiecīgā kalendārā mēneša beigām. Šādā gadījumā atsevišķa Līdzēju rakstiska vienošanās par objekta iekļaušanu Līgumā pēc tam, kad TIRGOTĀJS ir saņēmis LIETOTĀJA paziņojumu, nav nepieciešama.

4.2. LIETOTĀJA tiesības:

 4.2.1. normatīvajos aktos noteiktajā kārtībā šī Līguma ietvaros saņemt balansēšanas pakalpojumu;

 4.2.2. saņemt no Tirgotāja normatīvajos aktos noteikto informāciju, kas saistīta ar elektroenerģijas pārdošanu LIETOTĀJAM;

 4.2.3. Līgumā noteiktajā kārtībā pieslēgt jaunu elektroenerģiju patērējošoobjektu vai atslēgt esošu;

* + 1. izbeigt Līgumu pirms termiņa, par to vismaz 1 (vienu) mēnesi iepriekš brīdinot TIRGOTĀJU. LIETOTĀJS šajā gadījumā apmaksā TIRGOTĀJA izrakstītos rēķinus par faktiski saņemto elektroenerģiju līdz Līguma izbeigšanās brīdim un līgumsodu, ja tāds aprēķināts saskaņā ar Līguma 5.3.punktu. TIRGOTĀJS nav tiesīgs prasīt maksu par Līguma pirmstermiņa izbeigšanu;

 4.2.5. LIETOTĀJS ir tiesīgs vienpusēji atkāpties no Līguma izpildes, ja Līgumu nav iespējams izpildīt tādēļ, ka tā izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

1. **Atbildība un sankcijas**

5.1. Līdzēju atbildība tiek regulēta saskaņā ar Latvijas Republikas spēkā esošajiem normatīvajiem aktiem, Elektroenerģijas tirgus likumu, Elektroenerģijas tirdzniecības un lietošanas noteikumiem un citiem saistošajiem normatīvajiem aktiem, kas ir spēkā Līguma izpildes laikā.

5.2. Līdzēji savstarpēji ir atbildīgi par otram Līdzējam nodarītajiem tiešajiem zaudējumiem, ja tie radušies viena Līdzēja vai tā darbinieku, kā arī šī Līdzēja Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.

5.3. Rēķina apmaksas kavējuma gadījumā Tirgotājs ir tiesīgs prasīt no LIETOTĀJA līgumsodu 0,1 (nulle komas viena) % apmērā no pamatparāda summas par katru maksājuma kavējuma dienu, bet kopā ne vairāk kā 10 (desmit) % no pamatparāda summas. Ja LIETOTĀJAM ir parāds par saņemto elektroenerģiju, tas kārtējo maksājuma summu vispirms ieskaita kā parāda (arī līgumsoda par kavēto maksājumu) atmaksu, bet atlikumu ieskaita kārtējā maksājuma veikšanai.

**6.** **Nepārvarama vara**

6.1. Neviens no LĪDZĒJIEM nav atbildīgs, ja Līgumā noteikto saistību pilnīga vai daļēja neizpilde radusies tādu apstākļu dēļ, kurus LĪDZĒJI nevarēja paredzēt Līguma slēgšanas brīdī, kā arī pārvarēt vai novērst, tas ir, nepārvaramas varas apstākļu dēļ (dabas stihijas, kari, revolūcijas, ugunsgrēki, plūdi, epidēmijas, u.c.).

6.2. Pusei, kura atsaucas uz nepārvaramas varas apstākļiem kā saistību izpildes apgrūtinājumu vai neiespējamības apstākli, par to rakstveidā jāziņo otrai Pusei, norādot nepārvaramas varas apstākļus, to iestāšanās laiku un iespējamo izbeigšanos ne vēlāk kā 5 (piecu) kalendāro dienu laikā, skaitot no dienas, kad šie apstākļi iestājušies.

6.3. Pēc nepārvaramas varas apstākļu izbeigšanās LĪDZĒJI savstarpēji vienojas par turpmāko rīcību. Gadījumā, ja nepārvaramas varas apstākļi turpinās ilgāk par 1 (vienu) mēnesi, katram LĪDZĒJAM ir tiesības vienpusēji atkāpties no Līguma, rakstiski par to paziņojot otram LĪDZĒJAM. Šādā gadījumā LĪDZĒJI līdz Līguma izbeigšanai veic savstarpējos norēķinus.

**7. Līguma darbības termiņš**

7.1. Līgums stājas spēkā tā abpusējas parakstīšanas dienā un ir spēkā līdz līdz līguma saistību pilnīgai izpildei.

**8. Citi nosacījumi**

* 1. LĪDZĒJI vienojas, ka tiem ir saistoši Latvijas Republikas spēkā esošajos normatīvajos aktos - Elektroenerģijas tirgus likumā, Elektroenerģijas tirdzniecības un lietošanas noteikumos, Enerģētikas likumā u.c. paredzētie noteikumi atbilstoši redakcijai, kas ir spēkā attiecīgās darbības veikšanas brīdī.

8.2. Līdzēji apņemas neizpaust un neizplatīt trešajām personām bez otra Līdzēja piekrišanas Līguma noteikumus vai citu Līguma izpildes gaitā iegūtu informāciju, izņemot gadījumus, kad atbilstoši apkopota informācija tiek sniegta tirgus darbības nodrošināšanai, rēķinu izrakstīšanai, parādu piedziņai, kā arī citus gadījumus, kad informācijas izpaušanu pieprasa piemērojamie normatīvie akti.

8.3. Šajā Līgumā neatrunātos jautājumus LĪDZĒJI risina Latvijas Republikas spēkā esošajos normatīvajos aktos noteiktajā kārtībā.

8.4. Visi Līguma grozījumi un papildinājumi ir sastādāmi Līdzējiem rakstiski vienojoties, tie stājas spēkā pēc to abpusējas parakstīšanas, tie ir pievienojami Līgumam kā pielikumi un kļūst par tā neatņemamu sastāvdaļu.

* 1. Strīdi, kuri radušies Līguma darbības gaitā, ja LĪDZĒJIEM nav izdevies tos izšķirt savstarpēji vienojoties, tiek izšķirti Latvijas Republikas tiesību aktos noteiktajā kārtībā Latvijas Republikas tiesā pēc piekritības.
	2. Līgums sastādīts 2 (divos) eksemplāros, katrs uz \_\_\_ (\_\_\_\_\_\_\_\_\_) lapām ar vienādu juridisku spēku, no kuriem viens glabājas pie Tirgotāja, otrs pie Lietotāja / Šis Līgums sastādīts uz \_\_\_\_ (\_\_\_\_\_\_) lapām, parakstīts ar drošu elektronisko parakstu un glabājas pie TIRGOTĀJA un pie LIETOTĀJA.

**9. Pušu rekvizīti un paraksti**

|  |  |
| --- | --- |
| **LIETOTĀJS:****Pašvaldības akciju sabiedrība****„Daugavpils siltumtīkli”**Vienotais reģistrācijas Nr.4150300294518.novembra iela 4, Daugavpils,LV-5401, LatvijaNorēķinu konts: Luminor Bank AS Latvijas filiālebankas kods RIKOLV2X Konta Nr. LV74RIKO0002011004616Tālr. 654 07533e-pasts: dsiltumtikli@apollo.lv\_\_\_\_\_\_\_\_\_\_\_\_\_\_\_\_\_ (V.Uzvārds) (paraksts) | **TIRGOTĀJS:**\_\_\_\_\_\_\_\_\_\_\_\_\_\_\_\_\_ (V.Uzvārds) (paraksts) |